**Hallinnon tietotekniikkakeskus (HALTIK tai Haltik)** oli vuosina 2008–2016 toiminut valtion virasto, jonka tehtävät oli määrätty valtioneuvoston asetuksella. HALTIKin tehtävänä oli tuottaa sisäministeriön hallinnonalalla tietoteknisiä peruspalveluita, tietotekniikkaan liittyviä asiantuntijapalveluita sekä turvaklusteripalveluja tilaaja-tuottajaperiaatteella. Keskus tuotti palveluita myös muille valtion virastoille ja laitoksille palvelusopimusten perusteella. Tietotekniikkakeskuksella ei ollut valtion budjettitalouden ulkopuolisia asiakkaita.*lähde?*

Historia
--------

### Perustaminen

HALTIK perustettiin Poliisin tietohallintokeskuksen tilalle 1. maaliskuuta 2008. Sen pääsijaintipaikka oli Rovaniemi. HALTIKin ensimmäisenä johtajana toimi TkT Tuija Kuusisto vuosina 2008–2012. Vuosina 2012–2016 HALTIKin johtajana toimi DI Ilkka Haataja. HALTIKin henkilöstömäärä oli noin 450, joista viraston päätoimipaikassa Rovaniemellä noin 200.*lähde?*

### Toimitilat

HALTIK toimi yli neljä vuotta tilapäisissä toimitiloissa.*lähde?* Keskukselle päätettiin rakentaa uudet toimitilat Rovaniemen 14. kaupunginosan Pöyliönvaaran Ojanperälle. Suunnitelmien mukaan Haltikin toimitilat olivat suuruudeltaan noin 6 800 neliötä, ja niiden oli tarkoitus valmistua 1.11.2011 mennessä rakennustöiden alettua keväällä 2009. Peruskivi muurattiin lokakuussa 2010. Lopulta uudet toimitilat saivat nimen Isomus (tarkoittaa isoa kultahippua), ja sen vihkiäisiä vietettiin 13.3.2012. Henkilöstö muutti uusiin toimitiloihin joulukuussa 2011.*lähde?*

### Lakkauttaminen

Osa HALTIKin tehtävistä siirtyi Poliisihallituksen, Hätäkeskuslaitoksen ja Rajavartiolaitoksen hoidettaviksi 1. tammikuuta 2016 ja 1. huhtikuuta 2016. Siirtyneet tehtävät olivat niin sanottuja toimialasidonnaisia tehtäviä eli ne liittyivät kiinteästi esimerkiksi poliisin tietojärjestelmien toimintaan. Poliisitoimintaan liittyviä tietoteknisiä palveluita on hoitanut huhtikuun 2016 alusta alkaen Poliisin informaatioteknologiakeskus.

Valtion perustietotekniikkapalvelut eli niin kutsutut toimialariippumattomat palvelut on keskitetty vuoden 2015 loppuun mennessä Valtion tieto- ja viestintätekniikkakeskus Valtorille. Valtorille siirtyvät myös julkisen hallinnon turvallisuusverkon palvelut vuoden 2016 aikana.  Hallinnon turvallisuusverkkotoiminnan tehtävät ja niitä tekevä henkilöstö siirrettiin Haltikista 1.6.2016 Valtoriin, jolloin HALTIK:in toiminta itsenäisenä virastona päättyi. Palvelujen keskittäminen Valtoriin perustuu 1.1.2014 voimaan tulleeseen lakiin valtion yhteisten tieto- ja viestintäteknisten palvelujen järjestämisestä ja 15.1.2015 voimaan tulleeseen lakiin julkisen hallinnon turvallisuusverkkotoiminnasta.

Katso myös
----------

* Valtori
* Suomen sisäministeriö
* Poliisihallitus
* Poliisin tietohallintokeskus
* Poliisin informaatioteknologiakeskus
* Hätäkeskuslaitos
* Rajavartiolaitos

Lähteet
-------

1. 1 2 3 4  Hallinnon tietotekniikkakeskus HALTIK (PDF) HALTIK. Viitattu 8.2.2014. [vanhentunut linkki]
2. ↑  Poliisille oma informaatioteknologiakeskus – Tavoitteena varmistaa poliisitoimintaa tukevat tietotekniikkapalvelut  18.3.2016. Poliisihallitus. Viitattu 18.3.2016.
3. ↑  Hallinnon tietotekniikkakeskuksen tehtävät siirtyvät muihin virastoihin  17.12.2015. Sisäministeriö. Viitattu 15.3.2016. [vanhentunut linkki]
4. ↑  Haltikin turvallisuusverkkotoiminta siirretään Valtoriin  12.5.2016. Valtiovarainministeriö. Viitattu 25.5.2016.

Aiheesta muualla
----------------

* Haltikin www-sivut (Arkistoitu – Internet Archive)
* Sisäasiainministeriön kotisivut[vanhentunut linkki]

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
 Suomen sisäministeriö |
| --- |
|  |
| Ministerit | 
* Sisäministeri

 |  |
|  |
| Virkamiehet | 
* Kansliapäällikkö

 |
|  |
| Osastot | 
* Poliisiosasto
* Pelastusosasto
* Maahanmuutto-osasto
* Rajavartio-osasto
* Hallinto- ja kehittämisosasto
* Kansainvälisten asioiden yksikkö
* Kansallisen turvallisuuden yksikkö

 |
|  |
| Hallinto | 

|  |  |
| --- | --- |
| Virastot | 
* Hätäkeskuslaitos
* Kriisinhallintakeskus
* Maahanmuuttovirasto
* Pelastusopisto
* Poliisihallitus
	+ Poliisin informaatioteknologiakeskus
* Rajavartiolaitos
* Suojelupoliisi

 |
|  |
| Rahastot | 
* Euroopan unionin sisäasioiden rahastot
* Palosuojelurahasto

 |

 |
|  |
| Toimitilat | 
* Kirkkokatu 12

 |
|  |
| Historia | 
* Hallinnon tietotekniikkakeskus
* Lahden seutukokeilu
* Poliisin tietohallintokeskus
* Syrjintälautakunta

 |

 |